
נושא:ספר דניאל פרק ח: האיל הציפר והקרן -  מערך שיעור  . 
כיתות יעד: ז-ח
מחבר: אראל בלום
בס"ד.                              האיל הצפיר והקרן . פרק ח' . 
·         יש ללמוד את הפרק עם מצודת דוד ליפני שמלמדים אותו . 
· בפרק האחרון ראינו את ארבעת חיות הטרף שהם 4 המלכויות , הפעם דניאל רואה את ארבעת המלכויות בצורה אחרת . 
· מה מתחדש לדניאל בחזיון השני ? 
נקרא את כל הפרק ונפרש בעזרת מצודת דוד . 
· מלבי"ם : החזון השני [פרק ח' ] משלים את החזון הראשון .
· אילו מלכויות התבררות בחזיון השני ? 
המלכות השניה : פרס ומדי . 

והמלכות השלישית : יוון .  
· נבדוק מה התברר בחזיון הראשון ? 
פרק ז' פסוק יז' : ארבעת החיות הם ארבע מלכויות שיקומו בארץ . היות ובתקופת דניאל משלה מלכות בבל ברור שהיא המלכות הראשונה . 

אבל דניאל מבקש להבין עוד חיה אחרת :פסוק יט' : 

דניאל ביקש מהמלאך הסבר על החיה הרביעית ואכן מקבל זאת .

· לכן ברור ששני החזיונות משלימים זה את זה .כיצד ?  

חזון ראשון : מדבר על החיה הראשונה והרביעית . 

החזון השני : מדבר על החיה השניה והשלישית . 

· ועוד דבר  [המשך דבריו של המלבי"ם ] : מה יהיה סופם של המלכות השלישית והרביעית ? 
בחזון הראשון לא כתוב את סופם . אבל בחזון השני סופם ברור : האיל הושלך לארץ ונרמס .

· אם כך נשאל : מדוע מתוארות מדי ופרס ויוון כבהמות טהורות ואילו בבל כאריה והחיה האחרונה כמפלצת ? 
המלבי"ם : פרס ומדי ויוון לא הרעו לישראל אלא מדי ופרס הטיבו עם ישראל ואלקסנדר מוקדון כיבד את שמעון הצדיק ולא עשה רע בירושלים – עד שבאה הקרן האחת המצעירה שהיא אנטיוכוס הרשע שרק הוא עשה הרע לישראל .  

· עכשיו ננסה להבין יותר את הפרטים של החזון :
פסוק ב' : הייתי עומד על נהר ששמו אולי .[רש"י] 

פסוק ג' : איל אחד עומד ליפני האובל ולו קרניים .

רש"י :  הקרניים רמז למלכות פרס ומדי : הקרן האחת גבוהה זו ממלכת פרס שהייתה גדולה ממדי כיוון שמלכות מדי לא הייתה אלא שנה אחת . והקרן הגבוהה עולה באחרונה , כיוון שמדי הייתה ליפני פרס. 

פסוק ד' :האיל מרגיש שהוא המלך ! עשה כרצונו והגדיל ! 
· ומה עושה דניאל ?  
פסוק ה' : אני הייתי מבין . דניאל מסתכל באיל בהבנת הלב . מה הוא מתבונן ?  
דניאל עומד בצד ומתבונן ומבין שהאיל לא ימשיך למלוך לעולם .ואכן כך : הנה צפיר עיזים - שהוא קטן מהאיל העצום [מלבי"ם]- בא מן המערב ואינו נוגע בארץ – הוא מגיע במהירות הבזק ! [רא"ע] 

קרן חזות – קרן גדולה . [מצודת דוד ] 
קרן חזות -  הוא אלכסנדר המוקדוני שהיה גיבור גדול [מלבי"ם] .

פסוק ז' : ויתמרמר עליו – שדריוש ביקש שלום ולתת לו כסף וזהב ופילגשים ואת בתו לאישה , ולא רצה להשלים איתו ועשה עצמו מר לדריוש .

וירמסהו – כי דריוש מת . [מלבי"ם].

- כל העוצמה והגאווה והעושר של פרס לא עזרה להם וגם ההתחנפות לא עזרה – כשהקב"ה החליט שעברה זמנה ! 
· ומה עם צפיר העיזים ? האם אכן הוא מלך העולם ? 
פסוק ח' : אכן צפיר העיזים גדול עד מאוד .

וכעצמו -  באמצע הזמן כשהוא מגיע לשיא עוצמתו אז.... נשברה הקרן הגדולה ! – שאלכסנדר מת מעצמו בחצי ימיו [מלבי"ם] ואז עלו ארבע קרניים גדולי מראה במקום הקרן הגדולה ופנו לארבע רוחות השמים [מצודת דוד] – הכוונה שנחלקה מלכותו של אלכסנדר אחרי מותו לארבע ראשים [מלבי"ם] . 

פסוק ט' : "ומן האחת מהם..."  מיתוך קרן אחת מהם יצאה עוד קרן אחת קטנה [מצודת דוד] והיא גדלה ונצחה לכיוון הנגב ואל המזרח וכבשה את הצבי – שזו ארץ ישראל .

מי היא הקרן הקטנה ? 

רש"י : מדובר על טיטוס . 

מלבי"ם :  מדובר על אנטיוכוס אפיפנס הרשע שנלחם עם הנגב – מצרים . ואל המזרח – זה פרס . ואל הצבי – זו ארץ ישראל . 

פסוק י' : יתגדל עם צבא השמים – רש"י : הם ישראל שנמשלו לכוכבים . 

 פסוק יא' : עד שר הצבא הגדיל – רש"י : הם הגיע עד בית המקדש שהוא ביתו של הקב"ה –
והורם התמיד : בוטל קרבן התמיד . 

פסוק יב' : מדוע הם הצליחו לפגוע בבית המקדש ? 

מלבי"ם : וצבא – ישראל ,תנתן על התמיד – יבטל התמיד , בגלל – בפשע ! – בגלל הפשעים שפשעו הפריצים בימי בית שני . 
ותשלך אמת ארצה – מלכות הרומיים תשליך את האמת – שזו תורת ישראל , תורת האמת – לארץ על ידי גזרות . 

ועשתה והצליחה – היא לא תיפול במהרה , כמו היוונים , רק תעשה את מעשיה ותצליח ימים רבים . 

עד מתי תהיה הגלות ?  פסוקים יג' – יד' . 

· הגלות תהיה "עד ערב בקר אלפיים ושלש מאות " . – מתי יהיה זמן הקץ ?
· מצודת דוד : לא ידענו מאיזה זמן מתחילים לחשב 2300 שנים , וכשיבוא המשיח נדע איך להבין את הדבר .
רש"י :  מסביר שכשמישהו דורש ומחשב את הקץ והקץ עבר , נדע שהוא טועה , ואז בא דרשן אחר וידרוש בדרך אחרת . רש"י מחשב את הקץ מאז רדת בני ישראל למצרים ויוצא לו שהקץ הוא 1290 שנה אחרי שבוטל התמיד . 
המלבי"ם : מסביר שמהזמן שבו יהיה ערב – החורבן עד הזמן שיהיה בוקר – הגאולה העתידה ייקח 2300 שנה ואז יוחזר בית המקדש וקדושת ישראל . מחשבים מיום שבו דיבר המלאך עם דניאל דהיינו משנת ג' אלפים שפח' ומהשנה ההיא נוסיף 2300 שנה זה יוצא ה' אלפים תרפ"ח . [1928] !
הסבר החזון . פסוקים טו' – כז' .  
· נלמד את הפסוקים על פי מצודת דוד ונוסיף : 
פסוק כב' : רש"י : ארבע מלכויות – שחלק אלכסנדר במותו . 

פסוק כו' : "ומראה הערב והבקר אשר נאמר אמת הוא , ואתה סתם החזון...." 

מלבי"ם : מה שנאמר בסוף החזון שיהיה עוד ערב – שהוא הגלות , ואחריו תבוא הגאולה , ואמר שזמנו 2300 שנה אמת הוא  - אין צריך לפרש את זה כי זה אמת כפי פשוטו ! 2300 שנים מיום החזון . אבל תסתום את החזון כיוון שהוא לימים רבים וכשישמעו שהגלות ארוכה כל כך יתייאשו מן הגאולה ויכשלו בגלותם .

פסוק כז' : "ואין מבין" – רש"י : הייתי מתחזק ליפני השרים והם לא הבינו כמה שאני משתומם ! – אכן החזון והפורענות קשים . אך אחריהם תבוא הגאולה . 
